CELEX: E1994G0002
Language: el
Date: 1994-01-10 00:00:00
Title: ΑΠΟΦΑΣΗ ΤΗΣ ΜΟΝΙΜΗΣ ΕΠΙΤΡΟΠΗΣ ΤΩΝ ΚΡΑΤΩΝ ΤΗΣ ΕΖΕΣ αριθ. 2/94/ΜΕ της 10ης Ιανουαρίου 1994 για τροποποίηση του άρθρου 3 παράγραφος 2 της συμφωνίας για τη Μόνιμη Επιτροπή των κρατών της ΕΖΕΣ

Avis juridique important

|

E1994G0002

ΑΠΟΦΑΣΗ ΤΗΣ ΜΟΝΙΜΗΣ ΕΠΙΤΡΟΠΗΣ ΤΩΝ ΚΡΑΤΩΝ ΤΗΣ ΕΖΕΣ αριθ. 2/94/ΜΕ της 10ης Ιανουαρίου 1994 για τροποποίηση του άρθρου 3 παράγραφος 2 της συμφωνίας για τη Μόνιμη Επιτροπή των κρατών της ΕΖΕΣ  

Επίσημη Εφημερίδα αριθ. L 085 της 30/03/1994 σ. 0076 - 0076

ΑΠΟΦΑΣΗ ΤΗΣ ΜΟΝΙΜΗΣ ΕΠΙΤΡΟΠΗΣ ΤΩΝ ΚΡΑΤΩΝ ΤΗΣ ΕΖΕΣ αριθ. 2/94/ΜΕ της 10ης Ιανουαρίου 1994 για τροποποίηση του άρθρου 3 παράγραφος 2 της συμφωνίας για τη Μόνιμη Επιτροπή των κρατών της ΕΖΕΣ ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,Έχοντας υπόψη τη συμφωνία για τη Μόνιμη Επιτροπή των κρατών μελών της ΕΖΕΣ, όπως προσαρμόστηκε από το πρωτόκολλο προσαρμογής της συμφωνίας για τη Μόνιμη Επιτροπή των κρατών της ΕΖΕΣ, εφεξής καλούμενης «η συμφωνία για τη Μόνιμη Επιτροπή», και ιδίως το άρθρο 11,ΑΠΟΦΑΣΙΖΕΙ:Άρθρο 1 Το άρθρο 3 παράγραφος 2 της συμφωνίας για τη Μόνιμη Επιτροπή αντικαθίσταται από το ακόλουθο κείμενο:«2. Εκτός εάν αποφασιστεί διαφορετικά με την Επιτροπή των ΕΚ, η Μόνιμη Επιτροπή προετοιμάζει από κοινού με την Επιτροπή των ΕΚ, τις απαιτούμενες εκθέσεις, αξιολογήσεις και τα παρόμοια έγγραφα όσον αφορά τα κράτη της ΕΖΕΣ, στις περιπτώσεις που αυτά συνδέονται άμεσα με τις αρμοδιότητες της Μόνιμης Επιτροπής που καθορίζονται στο πρωτόκολλο 1 της παρούσας συμφωνίας και οι οποίες, κατ' εφαρμογή της παραγράφου 5 του πρωτοκόλλου 1 της συμφωνίας ΕΟΧ, προκύπτουν από τις πράξεις που αναφέροντασι στα παραρτήματα της ίδιας συμφωνίας. Κατά τον ίδιο τρόπο, η Μόνιμη Επιτροπή προετοιμάζει τις εκθέσεις που αναφέρονται στην εν λόγω παράγραφο 5, στις περιπτώσεις που οι εκθέσεις αυτές καλύπτουν θέματα κατάλληλα για τη βελτίωση της ισχύουσας νομοθεσίας ή τη θέσπιση νέας νομοθεσίας. Η Μόνιμη Επιτροπή διαβουλεύεται και ανταλλάσσει απόψεις με την Επιτροπή των ΕΚ κατά την προετοιμασία των σχετικών εκθέσεων, αντίγραφα των οποίων αποστέλλονται στη Μεικτή Επιτροπή του ΕΟΧ.»Άρθρο 2 Η τροποποίηση της συμφωνίας για τη Μόνιμη Επιτροπή εγκρίνεται και υποβάλλεται στα κράτη μέλη της ΕΖΕΣ προς έγκριση σύμφωνα με το άρθρο 11 της συμφωνίας για τη Μόνιμη Επιτροπή. Τίθεται σε ισχύ την 1η Ιουλίου 1994 ή την ημέρα κατά την οποία τα κράτη της ΕΖΕΣ υποβάλλουν όλα τα έγγραφα αποδοχής, ανάλογα με το ποια ημερομηνία είναι μεταγενέστερη.Άρθρο 3 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 10 Ιανουαρίου 1994.Για τη Μόνιμη ΕπιτροπήΟ ΠρόεδροςAntti SATULI